IEINTERESĒTO PIEGĀDĀTĀJU SANĀKSMES

**PROTOKOLS**

SIA “DOBELES ŪDENS” birojā, Noliktavas ielā 5, Dobelē

2016. gada 29. aprīlī

**Sēde sākas:** plkst. 10:00

**Sēdē piedalās:**

Iepirkumu komisijas priekšsēdētāja Sanita Bēma

Iepirkuma komisijas loceklis Agris Dermanis

Iepirkumu komisijas sekretāre un protokoliste Sintija Lauka

Ieinteresēto piegādātāju pārstāvji *(saraksts pielikumā)*

**Darba kārtība:**

SIA „DOBELES ŪDENS” izsludinātās iepirkumu procedūras – atklātā konkursa „Ūdensvada un kanalizācijas spiedvada izbūve ar beztranšejas iebūves (caurduršanas) metodi” (Ident. Nr. DŪ 2016/04). Ieinteresēto piegādātāju jautājumi un pakalpojuma sniegšanas vietas apskate.

**Sanāksmes norises gaita:**

1. Ieinteresēto piegādātāju pārstāvji, pasūtītāja iepirkumu komisijas locekļi pulcējas SIA “DOBELES ŪDENS” birojā, Noliktavas ielā 5, Dobelē, Dobeles novadā, kur tiek atklāta ieinteresēto piegādātāju sanāksme.
2. Sanāksmi atklāj komisijas priekšsēdētāja Sanita Bēma, un informē klātesošos, ka 2016. gada 29. aprīlī, plkst. 10:00, atbilstoši Nolikuma 6. punktā noteiktajam, Pasūtītājs organizē Ieinteresēto piegādātāju sanāksmi, lai piegādātājiem būtu iespēja uzdot jautājumus par iepirkuma procedūras dokumentāciju, kā arī apsekotu izbūvējamos objektus dabā.
3. S. Bēma norāda, ka Ieinteresētiem piegādātājiem ir iespējams arī citā laikā patstāvīgi apsekot objektu, ja nepieciešams, savlaicīgi, darba laikā sazināties ar kontaktpersonu jautājumos par tehniskajiem jautājumiem A. Dermani un vienoties par objektu apsekošanas laiku.
4. Iepirkumu komisijas priekšsēdētāja Sanita Bēma uzaicina ieinteresēto piegādātāju uzdot jautājumus par iepirkuma procedūras Nolikumu, tehnisko specifikāciju un pakalpojuma izpildes nosacījumiem.
5. **Ieinteresētais piegādātājs jautā:**

Kas nodrošina pakalpojuma sniedzēju ar smiltīm? Vai materiāli tiek piegādāti līdz pakalpojuma sniegšanas vietai?

* 1. **Pasūtītāja pārstāvis atbild:**

Ar visiem nepieciešamajiem materiāliem nodrošina SIA “DOBELES ŪDENS”, t.sk. smilti, izņemot savienošanu ar metināmajiem veidgabaliem vai kontaktmetināšanas metodi, kas jānodrošina pašam pakalpojuma sniedzējam.

Visi materiāli atradīsies SIA “DOBELES ŪDENS” teritorijā Noliktavas iela 5, Dobelē. Pakalpojuma sniedzējam pašam jānodrošina materiālu piegāde līdz pakalpojuma sniegšanas vietai.

1. **Ieinteresētais piegādātājs jautā:**

Vai ievilkto cauruļu gali ir jānoslēdz? Kas nodrošina ar cauruļu noslēgšanas materiāliem?

* 1. **Pasūtītāja pārstāvis atbild:**

Cauruļu gali pakalpojuma sniedzējam ir obligāti jānoslēdz. Ar materiāliem nodrošina SIA “DOBELES ŪDENS”, t.sk. ar cauruļu noslēgšanas materiāliem.

1. **Ieinteresētais piegādātājs jautā:**

Kur transportēt lieko grunti? Kas to dara? Vai būvbedres aizvēršanai var izmatot izrakto grunti?

* 1. **Pasūtītāja pārstāvis atbild:**

Liekā grunts būs pakalpojumu sniedzējam ir jāaizved uz blakus norādīto vietu (aptuveni 3 km attālumā Būvbedres vietā zem caurules ierīkojams blietēts smilts pamatojums ne mazāk kā 15 cm biezumā, pēc savienojuma montāžas veicama caurules sānu un apbēruma izveide no blietētas smilts ne mazāk kā 20 cm virs cauruļvada virsmas. Pārējās būvbedres aizbērumam var izmantot atrakto grunti, zāliens nav jāatjauno.

1. **Ieinteresētais piegādātājs jautā:**

Vai tiks nodrošināta ūdens ņemšanas vieta?

* 1. **Pasūtītāja pārstāvis atbild:**

Pasūtītājs nodrošina pakalpojumu sniedzēju ar ūdeni.

1. **Ieinteresētais piegādātājs jautā:**

Kas parādīs komunikāciju atrašanās vietas?

* 1. **Pasūtītāja pārstāvis atbild:**

Trases nosprauž Pasūtītāja pārstāvis. Pakalpojuma veicējam pirms caurduršanas jāpieaicina komunikāciju turētāji, lai pārliecinātos par komunikāciju vietām. Trase var mainīties 1 – 2 m robežās saskaņā ar komunikāciju atrašanās vietām.

1. Iepirkumu komisijas priekšsēdētāja Sanita Bēma informē, ka, ieinteresēto piegādātāju

sanāksmes protokols tiks ievietots arī SIA „DOBELES ŪDENS” mājas lapā [www.dobelesudens.lv](http://www.dobelesudens.lv) un aicina sekot līdzi informācijai mājas lapā.

1. Tā kā vairāk citu jautājumu par Nolikumu nav, iepirkumu komisijas priekšsēdētāja Sanita Bēma pasludina ieinteresēto piegādātāju sanāksmi par slēgtu un visi klātesošie dodas apsekot izbūvējamas objektu vietas dabā.

Pielikumā:

1. Ieinteresēto piegādātāju reģistrs - uz 1 lpp.

**Sēde un objektu apskate pabeigta:** plkst. 11.00

Komisijas locekļi *(paraksts)* S. Bēma

*(paraksts)* A. Dermanis

Iepirkumu komisijas sekretāre *(paraksts)* S.Lauka